**Sub canon fonemele țipă**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*un cântec limba destinului\*

sunt un om ocupat masa de lucru a zilei mele

este molohu ce mestecă nervuri și artere

certa aplicație spre grandoare poate s-ajute înălțării mi se spune

nu mă-ncred în profeții de conjunctură pasărea îmi trece

razant printre sinapse și este uitată

poate că așa cer văzduhurile tuturor li se schimbă fișa postului periodic

ca un trăsnet cade cerința

plexul solar o absoarbe și trimite ecouri chiar în cartierele insalubre

”vrem un cântec” se-aude din zidurile cărnii

”praful de pe ceasloave îngroapă plămânul zborului” reverberează avertismentele

amușină pielea transpirând a noapte o licornă indiferentă

la observația mea că e doar o fantasmă

luna îi așează smerită în corn inel de vise ale mele

se furișează clandestin în coamă

pe nesimțite spațiul se umflă de-o foame cumplită

la masa de lucru mâna nevăzută a destinului dă filele partinic pe capitole

mai întâi dintre filele lui zdrobește liniștea clipelor

tropăitul unor eșecuri

ca niște ploi magice licuricii vin să umple prăpastia dintre tine/mine

și mulțimea de oameni ce privește imobilă prin poartă

entuziasmul lor zglobiu produce frisoane

portativele vieții debordează de canțonete lieduri cantate

în chei ce deschid inimi coboară soarele-n pomeții clipelor ridică volanele

dansul își expune impudic lenjeria intimă

multe vin și trec în tornade prin mine bucuria-i constantă

chiriașul veșnic a cărui fidelitate uneori

deranjează pe alții

o gâză cât un ac de gămălie

rătăcită pe marginea boțită a jurnalului meu zilnic

mestecă sub arcușul și binecuvântarea unui greier cu monoclu

capitolul următor

nu e responsabilitatea mea să ordonez impulsurile spontane

ale clorofilei nici să înșir în ghirlande

triluri pe scărița divină e-o busculadă de sunete stranii

orchestrația-i din cele selecte

galaxii supernove și stele sunt garnitura

prânzului copios la care mâncător și mâncat sunt tot una

sub limba destinului

în ochiu-mi galben fecundat de soare expansionează

jocul sacru combustiile ființei și-aceeași

melodie în cheie nouă va să cadă sub avalanșe de confetti

orgia cărnii împănată de taine în culori pastelate

seara un cocteil ușor de ruguri filtrează

turbioanele zilei

decantează purificata armătură de arderi toate atingerile

toate cântecele

cât aș fi de ocupat noaptea

clepsidra întoarce curcubeul misterelor în mine

în sunet de orgă cântul mă infuzează

astral